Lê-Jou-Eier: Fluister liefdeswoordjies in Afrikaans - Dis Ekke
Posted by HesterLeyNel on 2017-10-26 46 Comments
Dankie aan almal wat die afgelope week deelgeneem het aan die uitdaging As Afrikaans sou uitsterf … Dit is duidelik uit die reaksie dat Afrikaanse bloggers sterk voel oor hulle taal.
Soos julle teen hierdie tyd weet, is ek ‘n kommentaar-boer. Dit beteken dat ek by alle blogs wat ek aandoen ook die kommentaar lees (en daarop kommentaar lewer) en dan ontdek ek die juweeltjies wat dikwels aanleiding gee tot die onderwerp vir die volgende week se Lê-Jou-Eier uitdaging. Dis toe nou op Poerdezmerdez se blogpos wat ek hierdie week afkom op die interessante mening dat seks in Afrikaans nie werk nie, veral nie in stories nie: “Dis een van die dinge wat ons skrywers van die wêreldliterêre lys weghou. As die seks nie werk nie werk die boek nie.” Nè, Rondomtaliedraai?
Hierdie week (26 Oktober – 2 November 2017) se opdrag: Kyk mooi na die foto hieronder van die hottentotsgot (bidsprinkaan) genaamd Hot Lady wat aan ‘n soetigheidjie sit en suie. Daar is ‘n ernstige gesprek aan die gang wat ek nou hier gaan aanhaal: skryf Hot Lady se antwoord en hierdie storie klaar (minimum 100 woorde).
Hier is ‘n interessante artikel oor die sekslewe van hottentotsgotte, net vir inspirasie.
In Afrikaans Kameel, in Afrikaans! Bwahaha. Ek dink hier gaan ‘n paar ouens my stenig.
Hester waar de swernoot moet ek liefdeswoorde uitgrawe as ek net “Ek is lief vir jou”, ken?
Dis ‘n baie goeie begin, want jy kan dit op soveel maniere sê: “Ek is lief vir jou met my hele hart en gemoed, ek is liewer vir jou as vir roosterbrood en peanut butter, my liefde vir jou strek van my haarkroontjie tot by my kleintoontjie … en dan hou jy aan totdat jy 100 woorde bymekaar het. Vra jou kinders om te help 🙂
Jy laat my lag. Ek dink jy het ‘n romantieser man as ek. Met ons eerste soen het myne vir my gesê my neusgate is groot. Toe moes ek geweet het romanse is nie deel van die man se “make up” nie.
Haha, ek sou sy tong gebyt het sodat hy kon leer om homself te gedra!
Sommer sy kop afgebyt het soos die lieftallige hottentotsgod waaroor ons moet skryf. Dan was dit finish en klaar!!!
Jy sou lang trane gehuil het agterna 😨
Hierdie gaan inderdaad interessante gevolge hê!
Sê jy nou vir my!
My eerste vraag, asb Hester. Net om seker te maak ek verstaan korrek. Sy begin aan hom vreet gedurende die seksdaad, nie na die tyd nie? Gedurende…? Hierdie is ñ bitterlike belangrike feit.☺
Gedurende, volgens wat ek verstaan van die artikel wat ek aangeheg het (kyk die skakel is onder die foto). Lekker gross, nè? 😄
Maar ‘gedurende’ is darem effens meer gevoelvol as ‘na die tyd.’ Kyk, ons gaan lekker lag! Ek hoop die manne neem ook deel, wil baie graag hul stories lees.
Ek hoop beslis hulle gaan daar wees om hule gevoelens uit te stort 🙂
Nou raak jy rof! Moet ons sowaar nou hygromans begin skryf?
Ja, of jy kan net hyg of net romanties wees. Jou keuse. 😄
Op skrif, sê jy.
As jy liewer ‘n podcast wil doen is dit ook okei, dan kan ons die passie eerstehands hoor 🙂
Ek bly eerder doodstil.
O, gattapatata…hier kom ‘n ding😉🤐
Ek vryf my hande van pure lekkerkry oor wat kom.
O my grote genade HKGK sien ek
Hehehehehe hier kom ‘n ding Ek wonder hoeveel gaan waag ..
Ek gaan die chickenrun doen vir die banges 😄
Ek dink nie ek is al 18 🔞 nie…
🎵 Ek is ‘n dapper 🐀 kyk hoe stap ek deur die huis 🎵
Sjoe,ek kannie wag om te sien wat almal OPtower nie😄
Of dalk gaan almal hoofpyn kry en hulleself verskoon 👼
Hahaa..skerp…jy steek nou ‘n seerpunt raak!
Ja/nee hier kom n ding. Tussen jou en Kameel gaan jul daardie mannetjie dalk nog n langer rukkie laat lewe as wat hy kon dink. So met n half afgekoude kop en bene sal hy nog genoeg kans hê om te ontsnap dalk!
Altyd die optimis! 😄
Ag en wat ‘n wonderlike bydrae. Dis ‘n pragtige liedjie. Die lirieke is geskryf deur Johannes Kerkorrel, maar ek hou van hierdie weergawe van Amanda Strydom. Dankie Eveline.
Teveel is het hersenloze seksleven van mannen in het nieuws dezer dagen.
Reageren laat ik dus maar even achterwege …..
Ek neem jou nie kwalik nie 😀
Sies… julle vroumens geslag is wreed! Julle vreet ons stuk-stuk op!
Nee kyk… Afrikaans is nie ‘n vry taal nie. As ek sou voostel…
“Kom hier jou lekker ding, ek wil ‘n bietjie gemeenskap deel…”
Ek dink daar is nie ‘n vrou in die wereld wat nie sal hardloop nie!! 😉
You just killed the romance!
Kameel – Sticks en die verleidster | Toortsie, Kameel en Bokbaaivygie se blog